**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/7772-2/2021.

**92/2021.**

**határozat**

* **veszélyhelyzetben átruházott hatáskörben meghozott döntésről** –

**A települési önkormányzatok rendkívüli önkormányzati támogatására vonatkozó**

**igény benyújtásáról**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, Tiszavasvári Város Önkormányzata Képviselő-testülete helyett átruházott hatáskörben eljárva a települési önkormányzatok rendkívüli önkormányzati támogatására vonatkozó igény benyújtásával kapcsolatosan az alábbi határozatot hozom:

1. A Magyarország 2021. évi központi költségvetéséről szóló 2020. évi XC. törvény. 3. számú melléklete 2.1.3. jogcímszáma alapján Tiszavasvári Város Önkormányzata pályázatot nyújt be rendkívüli önkormányzati támogatás elnyerése érdekében.
2. A pályázathoz szükséges nyilatkozatokat megteszem.

**INDOKOLÁS**

Az Önkormányzat 2021. évi költségvetéséről szóló 2/2021. (II.15.) önkormányzati rendelete 7.§-a feladatként határozza meg működőképességet veszélyeztető helyzet esetében kiegészítő támogatás igénylését a 2021 évben.

A jogszabály továbbra is **évi kettő lehetőséget** biztosít az önkormányzatoknak **a pályázat benyújtására**.

Önkormányzatunk 2021 évi likviditási helyzetét vizsgálva megítélésem szerint szükséges a pályázati anyag lehető legrövidebb időn belül történő elkészítése, illetve annak benyújtása a rendkívüli támogatás elnyerése érdekében.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelet hatálybalépését követőena katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:**Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.

Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.

Tiszavasvári, 2021. április 9.

 **Szőke Zoltán**

 **polgármester**